
FONDUL SOCIAL EUROPEAN

Programul Operational Capital Uman 2014-2020 

Axa prioritara 6: Educatie si competente
Obiectiv tematic 10: Efectuarea de investitii in domeniul educatiei, al formarii si al formarii profesionale in vederea dobandirii de competente si a invatarii pe tot parcursul vietii, cu Prioritatea de investitii 
Prioritatea de investitii 10.iv: “Sporirea relevantei pe piata fortelor de munca a educatiei si a sistemelor de formare, facilitarea tranzitiei de la educatie la piata fortelor de munca si consolidarea formarii si a sistemelor de formare profesionala, precum si a calitatii lor, inclusiv prin mecanisme de anticipare a competentelor, adaptarea programelor de invatamant si instituirea si dezvoltarea unor sisteme de invatare la locul de munca, inclusiv a unor sisteme de invatare duala si programe de ucenicie”
Obiectiv specific 6.13: Cresterea numarului absolventilor de invatamant tertiar universitar si non universitar care isi gasesc un loc de munca urmare a accesului la activitati de invatare la un potential loc de munca/ cercetare/ inovare, cu accent pe sectoarele economice cu potential competitiv identificate conform SNC 2015-2020 si domeniile de specializare inteligenta conform SNCDI
Titlul proiectului: Tineri antreprenori - De la idee la oportunitate
Contract: POCU/829/6/13/141131
Beneficiar: SC IPA SA 
PLAN  DE  AFACERI

TEMA: GESTIONAREA UNEI PLATFORME DE AUTOMATIZARE A PROCESELOR SI PROCEDURILOR NECESARE INFIINTARII SI MODIFICARILOR FIRMELOR SI PFA-URILOR LA ONRC

PARTICIPANTI

JERCAN EMILIA DANIELA

LOGHINESCU RADU GABRIEL

1. Denumirea firmei si forma juridică
Afacerea pe care doresc sa o infiintez are drept scop automatizarea procesului prin care este nevoit sa treaca un antreprenor ce doreste sa înființeze/modifice propria companie sau un avocat/contabil/asistent juridic ce furnizeaza astfel de servicii pentru antreprenori. Compania nou inființată va desfăsura activități care se încadrează la următoarele coduri CAEN:

Caen 6312 - Activități ale portalurilor web;

Caen 6311 Prelucrarea datelor, administrarea paginilor web si activitati conexe.

Denumirea care ni s-a părut cea mai adecvată pentru afacerea nostră este TwoSeconds SRL – și ea relevă faptul că utilizarea platformei pe care compania doreste sa o promoveze si sa o gestioneze este redus semnificativ timpul petrecut pentru realizarea documentatiei necesare infiintarii sau modificarilor care pot surveni pe parcursul activității unei afaceri/firme.
Având în vedere dimensiunea afacerii noastre, capitalul necesar înființării și responsabilitățile aferente diferitelor forme juridice de organizare prevăzute de legislația din România, considerăm că o societate cu raspundere limitata (SRL) ar corespunde cel mai bine intențiilor noastre.
Adresa sediului social va fi: sat Vaideeni, com. Vaideeni, jud. Valcea

Telefon 0729 324 409; 

E-mail emilia.jercan@gmail.com; loghinescuradu@yahoo.com 

2. Cuprins si capitole

1. Titlul firmei si forma juridica

2. Cuprins si capitole

3. Sumar (scurta introducere)

4. Descrierea firmei (afacerii)

5. Echipa si managementul companiei 

6. Prezentare produs(e) / serviciu (ii) 
7. Analiza pietei

8. Obiective
9. Strategia firmei/afacerii si implementare

10. Informatii financiare 

11. Anexe si alte documente
3. Sumar (scurta introducere)
Organizatia la care m-am gandit va realiza urmatoarele servicii: 

Realizarea automatizată a documentației si oferirea de asistenta pe intregul proces de infiintare/modificare a unei firme atat pentru persoane juridice, cum ar fi cabinete de avocatura, cabinete de contabilitate si alte companii ce ofera servicii de consultanta in ceea ce priveste operatiunile ce se pot realiza la Registrul Comertului, dar și direct către persoane fizice ce doresc sa inființeze o firma sau sa modifice anumite aspecte ale companiei pe care o dețin. 


Pentru realizarea acestor produse, compania va concepe doua platforme distincte, ce vor utiliza un “motor” de procesare a datelor comun,  una dedicata persoanelor juridice de tipul celor amintite anterior, in care se va avea in vedere colaborarea pe termen lung, dat fiind faptul ca acestea au nevoie de astfel de servicii constant, aceasta fiind activitatea lor curenta, si una dedicata persoanelor fizice, care au nevoie de astfel de servicii foarte rar, fie cand decid sa infiinteze o firma, fie cand au nevoie sa modifice anumite elemente (autorizarea de acivitati noi, infiintare pct. lucru, cesionare parti sociale, etc).

Operatiunile pentru care se vor genera automat documentatiile in cadrul platformei sunt urmatoarele:

· infiintare PJ

· infiintare PFA

· cesiune parti sociale PJ

· infiintare puncte lucru PJ/PFA

· inchidere puncte de lucru PJ/PFA

· autorizare activitati PJ/PFA

· dizolvare/lichidare voluntara PJ

· majorare capital social PJ

· schimbare sediu social PJ/PFA

· schimbare administrator PJ
In conducerea și organizarea firmei vor fi implicate urmatoarele persoane:
I. Fondatori:
Emilia Daniela JERCAN- economist;

Radu Gabriel LOGHINESCU- economist. 
II. Conducere executiva formată din:
Director executiv (cod COR 112011)– Emilia Daniela JERCAN si
Director tehnic (cod COR 112024)- Radu Gabriel Loghinescu

III. Numărul persoane care vor fi angajate:
Agent de vanzari (cod COR 332203)- 2 persoane

Operator introducere, validare si prelucrare date ( cod COR 413201) - o persoana 

Strategia de lansare a intreprinderii cuprinde:

Locatie: Activitatea companiei se va desfasura in com. Vaideeni, Jud. Valcea, iar serviciile companiei vor fi disponibile on-line in toata Romania.

Produs.

Preturi: Dupa cum am mentionat, firma va administra doua platforme, una dedicata clientilor de specialitate (persoane juridice), parteneri pe termen lung, si una dedicata clientilor persoane fizice și firmelor, ce vor achizitiona serviciile mai rar. Preturile practicate vor fi in concordanta cu piata, dar se are in vedere faptul ca initial, pentru a patrunde pe piata, sa fie acordate reduceri de pret, astfel incat firma noastră sa atraga clienti. Clientii pe termen lung vor plati pretul serviciilor sub forma de subscriptie pe diferite perioade de timp si vor avea acces in permanenta la toate operatiunile din platforma, iar clientii PF, fiind ocazionali, vor plati un pret pentru fiecare operatiune in parte.

Promovare. In ceea ce priveste platforma dedicata clientilor ocazionali, aceasta va fi promovata in special on-line, utilizand mijloacele tehnice disponibile (in special Facebook, Google si Linkedin), temele principale abordate in promovare fiind comoditatea oferita de faptul ca prin intermediul platformei va fi redactata intreaga documentatie necesara, ce va veni insotita de instructiuni specifice operatiunii dorite, respectiv pretul avantajos  obtinut in comparatie cu cel oferit de firme specializate in astfel de operatiuni.

In ceea ce priveste promovarea platformei dedicate companiilor specializate, ce vor deveni parteneri pe termen lung, aceasta se va realiza prin abordarea directa (telefon, mail) de catre agentii de vanzari angajati in cadrul companiei.
4. Descrierea firmei (afacerii)

Ideea noastră de afaceri a aparut din experienta de a lucra alaturi de un membru al familiei, in cadrul unui cabinet ce oferea consultanta si asistenta pentru infiintarea de firme si alte operatiuni desfasurate la ONRC. Astfel ne-am gandit că este posibilă apariția pe piata a unei platforme on-line care sa redacteze intreaga documentatie necesară și care să reducă semnificativ munca, timpul si potentialele erori specifice demersurilor individuale de înființare a unei afaceri. 

Mi s-a parut o idee interesanta, pentru ca punerea ei in practica ne permite sa angajăm un numar de 3 salariați cu domiciliul intr-o regiune mai putin dezvoltata a Romaniei, Sud–Vest Oltenia. Vom pune astfel la dispozitia firmelor și a persoanelor interesate un serviciu care sa le faciliteze procesul de legalizare a unei afaceri, considerând că în acest fel sprijinim și domeniul antreprenorial din România.  

Afacerea noastră se va desfășura in domeniul aferent codurilor CAEN  6312 – ”Activități ale portalurilor web”, respectiv 6311- ”Prelucrarea datelor, administrarea paginilor web si activitati conexe”. Activitatea propriu-zisa se va desfasura in comuna Vaideeni, jud. Valcea, dar serviciile companiei vor fi disponibile on-line in toata tara.
Pornind de la scopul prezentat anterior si tipul de produse si servicii pe care le dorim realizate, clientii intreprinderii noastre vor fi:

1. Cabinetele de avocatura, de contabilitate si alte organizații ce ofera consultanta si asistenta pentru operatiuni desfasurate la ONRC;

2. Firme care doresc să facă diverse modificări în conducere, organizare, activitate etc., care necesită aprobare de la Registrul Comerțului;

3. Persoane fizice, viitori antreprenori ce au nevoie sa infiinteze    o firma/PFA. 

5. Echipa si managementul companiei

Ne-am gandit ca intreprinderea pe care o voi crea sa aiba urmatoarea structura de organizare:

I. Functii de conducere: 

Director Executiv; 10000 lei/luna

Director Tehnic. 10000 lei/lună

II. Functii de executie:

Agent de vanzari- 2; 5000x2= 10000
Operator introducere, validare si prelucrare date- 1.x 4500
Competente si calificari ale personalului:

1. Director executiv: persoană cu studii superioare si cu competente antreprenoriale, care să aibă capacitatea de a coordona si de a lucra in echipa. Acest post va fi ocupat de catre Emilia Daniela Jercan;
2. Director tehnic: persoană cu studii superioare, cu competențe antreprenoriale, care să aibă capacitatea de a coordona si de a lucra in echipa. Scopul principal al persoanei care va ocupa acest post in cadrul companiei este acela de a tine legatura si de a superviza realizarea tuturor obiectivelor stabilite cu dezvoltatorul platformei.  Acest post va fi ocupat de catre Loghinescu Radu Gabriel.
3. Salariați:

Agent de vanzari- 2 persoane cu experienta/specializare in domeniu, studii medii; 

Operator introducere, validare si prelucrare date- 1 persoană, studii medii;
Persoanele angajate, inclusiv cei cu funcții de conducere vor deține contracte individuale de munca pe perioadă nedetermintă. 
6. Prezentarea produselor și a serviciilor
Asa dupa cum am mentionat si in capitolele anterioare serviciile noastre se referă la oferirea de asistență la legalizarea ideilor de afaceri și generarea automata a documentatiilor necesare înscrierii la ONRC, respectiv: 

-infiintare de firme (persoane juridice-PJ);

-infiintare de persoane fizice autorizate (PFA);

-cesiune de parți sociale;

-infiintare de puncte lucru PJ/PFA;

-inchidere de puncte de lucru PJ/PFA;

-autorizare de noi activitati PJ/PFA;

-dizolvare/lichidare voluntara PJ și închidere PFA;

-majorare capital social PJ;

-schimbare sediu social PJ/PFA;

-schimbare administrator PJ.

Produsele/serviciile de mai sus se vor realiza cu ajutorul unor

platforme on-line puse la dispozitia clienților, respectiv a unui program informatic de compilare si prelucrare a informatiilor pe care firma îl va achiziționa de la un furnizor de software. 

Analiza pieței (cercetare directă la sediul Registrului Comerțului din Craiova, printre viitorii antreprenori, dar și la 20 de firme nou înființate) ne-a relevat faptul că potentialii noștri clienți sunt interesati de serviii/produse cu urmatoarele caracteristici:

· Care să reducă timpul de lucru necesar realizării dosarului cu documente solicitat de Registrul Comerțului;

· Care să diminueze posibilitatea de gresi;

· Care să simplifice intocmirea/redactarea documentelor și a  procedurilor de obținere a legalizării afacerii;

· Care să reducă costurile necesare realizării documentației și demersului de înființre a unei firme;

· Care să încurajeze spiritul antreprenorial în România.
7. Analiza pietei
Din observatiile si analizele pe care le-am realizat, am identificat urmatoarele firme concurente pe piata:
Firme cu brand cunoscut, cum ar fi:
EXODIGITAL SRL,  Cluj-Napoca, https://startco.ro/

data înființării 2019, 

cifră de afaceri 2021: 1.563.046 lei
profit 2021: 783.536 lei
număr de salariați: 3

APPROD SOFTWARE S.R.L.  Cluj- Napoca, https://approd.ro/

data înființării 2018, 

cifră de afaceri 2021: 769.933 lei 

     profit 2021: 370.412 lei  

număr de salariați: 1
Punctele tari ale acestor firme sunt:
· Vechimea lor pe piață/cunoașterea lor de către clientelă; 

· Servicii oferite îndeosebi clienților persoane fizice; 

· Personal cu experienta in firma;
· Programe informatice la cele mai inalte standarde;

Punctele lor slabe sunt:

· O grila de preturi ridicata si rigida;

· Orientarea doar către persoanele fizice, care sunt, de regulă, clienți ocazionali. 
2. Firme mici, cum ar fi:


Aprobat.ro S.R.L., Iași, https://aprobat.ro/

data înființării 2021, 

Alte date financiare: Inca nu sunt publicate datele anului 2021.

Punctele tari ale acestei firme sunt:
· Flexibilitate- în sensul că oferă condiții avantajoase de vânzre Clienților;
· Disponibilitate- se pliază foarte bine pe cerințele clientelei.

Punctele lor slabe sunt:
· Dimensiunea - nu pot raspunde la timp unei cereri mari a clientelei; 

· Nu au sistem informatic bine pus la punct;
Tot din analizele de piata a rezultat si ideea de afaceri pe care doresc sa o pun in practica datorita urmatoarelor oportunitati pe care mi le ofera piata:

- este o nisa foarte putin exploatata, absolut toate firmele si PFA-urile din Romania interactioneaza cu ONRC, insa pe piata in momentul actual sunt doar 3 companii care automatizeaza aceste procese (+solo.ro care inca are platforma in lucru);

· in acest moment toti concurentii sunt orientati catre clientii ocazionali si nu sunt semne ca au in vedere colaborari pe termen lung cu firme din domeniul consultantei, avocaturii sau contabilitatii, neexistand la ei pe vreun link sau banner despre posibilitatea unei colaborari;

· cel mai mare atuu al companiei nou infiintate va fi faptul ca in momentul de fata, nu este vreo companie care sa propuna preluarea datelor direct din documentele fotografiate/scanate si importarea acestora in documentatie – acest lucru impresioneaza clientii ocazionali, chiar daca nu reduce decat procentual timpul de realizare al unei operatiuni pe o platforma similara (oricum utilizand o astfel de platforma timpul este redus de la cateva ore la circa 10-15 minute), insa in cazul partenerilor pe termen lung acest lucru are un impact masiv asupra numarului de dosare procesate intr-o zi.

· Pe termen mediu se are in vedere integrarea in platforma dedicata clientilor ocazionali a unor sisteme de facturare si tinere a contabilitatii simplificate, in special pentru PFA-uri;

· Totodata, pe langa oportunitati, am identificat si constrangeri si riscuri pe care le pot intampina in piata. Acestea sunt:

· Reticenta potentialilor parteneri pe termen lung (avocati, contabili, etc.) fata de utilizarea unor astfel de softuri pentru realizarea documentatiei necesare. Aceasta amenintare este contracarata de   faptul ca partenerii pe termen lung vor fi abordati direct de catre agenti de vanzari, se va oferi gratuit o perioada de proba, in care va fi tinuta legatura cu acestia, astfel incat sa nu intampine probleme in utilizarea softului;

· Existenta pe piata a unor platforme mai vechi dedicate clientilor ocazionali, ce au acaparat deja o parte a pietei. Aceasta amenintare va fi contracarata prin practicarea unor reduceri de pret, pana ce compania isi va obtine cota de piata dorita;

Tot din analiza pietei am mai identificat si alte aspecte de interes pentru mine, cum ar fi:
Dat fiind profilul afacerii, accentul se pune pe simplificare si inovare continua. Dupa cum am mentionat si in capitolul anterior, nu exista momentan o platforma care sa integreze si un sistem de facturare, respectiv sistem simplifcat de tinere a contabilitatii, aspecte ce compania le are in vedere pentru integrarea in platforma de clienti ocazionali, astfel incat sa simplifice si mai mult viata unui tanar antreprenor.
8. Obiective
Cifra de afaceri nominalizată pe grupe de servicii
	Nr. Crt.
	Produs/serviciu
	UM
	Preț
	Cantitate
	Valoare

	1.
	Servicii infiintare de firme și modificări- persoane juridice
	Nr.
	200,00
	500
	100.000,00

	2.
	
	Abon.
	500,00
	1000
	500.000,00

	3.
	Servicii infiintare de persoane fizice autorizate (PFA);
	Nr. 
	150
	100
	15.000,00

	4. 
	Servicii de înființare și modificări – persoane fizice (potențiali antreprenori)
	Nr.
	150
	1000
	150.000,00

	5.
	Total
	*
	*
	*
	765000,00/an 1 1000000,00/an 2 1200000,00/ an 3

	
	
	
	
	
	


Intreprinderea pe care doresc sa o infiintez va avea urmatoarele obiective:

	Nr.crt.
	Denumire
	UM
	VALOARE (nivel)- 2022
	2023
	2024

	1. 
	Cifra de afaceri
	lei
	765000
	1000000
	1200000

	2. 
	Numărul de clienți persoane juridice
	Nr.
	1500
	1900
	2150

	3.
	Numărul de clienți persoane fizice autorizate
	Nr.
	100
	100
	110

	5. 
	Număr de salariați
	Nr. 
	5
	6
	6

	6.
	Profit
	lei
	237000
	260000
	300000

	
	
	
	
	
	


Activitati desfasurate in vederea atingerii obiectivelor:

Termen scurt (1-3 luni): 

Angajarea celor 5 persoane necesare desfasurarii afacerii;

Realizarea platformei (in colaborare cu furnizorul de software la comanda) – la stadiul de procesare a documentelor pe baza unor informatii primite de la tastatura;
Achizitionarea echipamentelor pentru buna desfasurare a afacerii;

Inchirierea locatiei, in acest sens s-au facut deja demersuri pentru o locatie adecvata.

Campanie de promovare online de anuntare a deschiderii companiei;

Stabilirea portofoliului de produse si servicii.

Termen mediu (4-12 luni):
Definitivarea portofoliului de servicii. Se va studia ce servicii au fost cele mai cautate si au avut cel mai  bun feedback din partea clientilor si se va pune accentul pe ele, respectiv se vor imbunatitii produsele care nu au avut parte de succesul scontat;

Dezvoltarea si implementarea unor campanii dedicate de publicitate, pe public tinta. Se vor crea materialele promotionale, accentul punandu-se pe mediul online.

Integrarea in platforma a sistemului de preluare a informatiilor direct din imagini (documente);
Urcarea organica pe prima pagina a google, a platformei dedicate clientilor ocazionali, la cautarea unor sintagme precum „infiintare firma”, „infiintare firma online”, „infiintare firma pret”;

Integrarea unui sistem potrivit de facturare in cadrul platformei dedicate clientilor ocazionali, astfel incat acestia sa fie atrasi spre utilizarea platformei pe termen lung;
Termen lung (peste 1 an):

Migrarea catre o platforma juridico-fiscala completa (contabilitate, facturare, conformitate) dedicata companiilor mici si PFA-urilor.

Automatizarea altor proceduri precum infiintari prin tribunal a  asociatiilor/fundatiilor;
9. Strategia firmei/afacerii si implementare
In raport cu situatia pe care am observat-o in piata, voi aplica urmatoarele strategii pentru succesul intreprinderii mele:

Strategia organizațională pe care compania o are este de crestere pana in momentul in care se va atinge o Cifra de afaceri de 5.000.000 lei. In acel moment pe piata locala, se va avea in vedere mentinerea la acest nivel al cifrei de afaceri, insa va fi abordata strategia de internationalizare in piete similiare cu cea actuala din Romania.
Strategia de marketing

In cazul platformei dedicate clientilor ocazionali, promovarea va fi efectuata in special prin crestere organica in google (seo), respectiv reclame platite catre google. Platforma va avea pagini de prezentare si pe Facebook, respectiv Linkedin.

In cazul platformei dedicate partenerilor pe termen lung, compania va opta pentru o abordare directa a acestora, agentii de vanzari angajati de catre companie vor contacta telefonic si pe mail birouri de avocatura, birouri de contabilitate, respectiv alte companii ce ofera consultanta si asistenta pe aceasta nisa. Pentru a incuraja utilizarea platformei, companii va oferi gratuit perioade de  proba, astfel incat potentialii clienti sa observe beneficiile si avantajele pe care le ofera utilizarea platformei in activitatea lor curenta.

Strategia de produs

Firma va avea in permanenta in vedere inovarea, prin implementarea ultimelor tehnologii existente, in vederea eficientizarii proceselor pentru clientii sai. Gama de produse va fi pe cat de larga este posibil, incercand sa acopere toate operatiunile desfasurate initial la ONRC, iar mai apoi si pe alte nise abordate in viitor de firma. 

Se va avea in vedere in permenenta oferirea unui raport calitate/pret mai bun decat al firmelor concurente.

Distributia produselor va fi directa, platformele fiind disponibile on-line in permanenta pe intreg teritoriul Romaniei.

Comunicarea se va face prin intermediul reclamei, in special in mediul on-line. Plaformele vor avea sectiuni de promovare a produselor si a companiei in cadrul acestora si de asemenea vor exista pagini oficiale pe facebook si linkedin.

10. Informatii financiare
Fondurile necesare pentru inceperea si dezvoltarea afacerii le voi obtine astfel: finantare proprie, respectiv credit bancar/subventie.
Capitalul de pornire pentru inceperea afacerii/activitatii va fi de: 

230.000 lei si el va fi utilizat pentru urmatoarele cheltuieli:
Plata furnizor servicii de realizare software la comanda 150.000 lei
Plata salarii 34500.00 lei

Buget marketing si promovare 5.000 lei

Contabilitate 500 lei
Plata furnizorului schemelor de functionare a programului de compilare si verificarea calitatii documentatiei realizate de  acesta ( birou de  avocatura/contabilitate) 30.000 lei

2 laptopuri 7000 lei

1 Imprimanta 1000 lei
deplasari 1000 lei

Maculatura si birotica 1000 lei

Profitul pe care doresc sa-l obtin in primul an de activitate este de 103% din capitalul de pornire.

Bugetul primului an de activitate, pe trimestre, va fi urmatorul:

	
	TR.I
	TR.II
	TR.III
	TR.IV
	TOTAL AN

	VENITURI
	15000
	250000
	250000
	250000
	765000

	- din vanzare sericii/produse


	15000
	250000
	250000
	250000
	765000

	- din marfuri


	
	
	
	
	0

	CHELTUIELI
	
	
	
	
	528000

	- cu manopera salarii


	106250
	106250
	106250
	106250
	425000

	- cu materiale


	10000
	
	
	
	10000

	-cu terti ( subcontractare)
	
	
	
	
	0

	- cu echipamente (reparații, amortismente)


	7000+

9400


	3000+

9400
	9400
	9400
	10000+ 37600

	· Cu regia firmei
	11350
	11350
	11350
	11350
	45400

	TOTAL
	
	
	
	
	

	REZULTAT (profit sau pierdere) =

VENITURI-CHELTUIELI
	
	
	
	
	237000


11. Anexe si alte documente

In sustinerea planului meu de afaceri anexez urmatoarele:

................................................................................................................

................................................................................................................

................................................................................................................

...............................................................................................................

...............................................................................................................

.................................................................................................................

................................................................................................................

...............................................................................................................

...............................................................................................................

(fotografii, desene, fise de post, materiale de presa, procese tehnologice etc).

